อาการปวดเข่าพบได้บ่อยในผู้ที่มีน้ำหนักมากเกินไป และในคนสูงอายุ เพราะเหตุใด
1. ข้อเข่าเสื่อม
2. เกิดอุบัติเหตุ
3.ในขณะที่เดิน หัวเข่าจะเป็นส่วนที่รับน้ำหนักทั้งหมดของร่างกาย
4.ได้รับแรงกระแทกรุนแรง
ข้อที่ถูกต้องคือ 3.  

เนื่องจาก :
อาการปวดเข่าพบได้บ่อยในผู้ที่มีน้ำหนักมากเกินไป และในคนสูงอายุ เพราะว่าในขณะที่เดิน หัวเข่าจะเป็นส่วนที่รับน้ำหนักทั้งหมดของร่างกายเปรียบได้กับเสาเรือน ถ้าร่างกายอ้วนมาก น้ำหนักที่มากก็จะไปลงที่หัวเข่า จึงเกิดอาการปวดเข่าได้

อาการ ระยะแรกจะรู้สึกปวดทั่วๆ ไปบริเวณเข่า ต่อมาจะปวดไปที่บริเวณขาส่วนล่าง และจะพบว่ามีอาการบวมรอบๆ ข้อเข่าได้

สาเหตุ :
-  ภายในข้อเข่าจะมีกระดูกอ่อนรูปครึ่งวงกลมอยู่ 2 อัน อยู่ที่ด้านนอกและด้านในของหัวเข่า กระดูกอ่อนอันนี้ มีหน้าที่ป้องกันการเสียดสี และป้องกันข้อไม่ให้หลวม 
-  กระดูกอ่อนรูปครึ่งวงกลมนี้อยู่ระหว่างกระดูกต้นขากับกระดูกส่วนล่าง ถ้าเกิดการอักเสบบริเวณนี้ก็เรียกว่า “ข้อเข่าอักเสบ” 
สาเหตุที่ทำให้เกิดอาการปวดเข่ามีด้วยกันหลายอย่าง เช่น
1. เกิดจากอุบัติเหตุ เล่นกีฬา หกล้ม หรือได้รับแรงกระแทกรุนแรง
2. ข้อเข่าเสื่อมมักพบในวัยกลางคนและน้ำหนักมากเกินไป อาจมีสาเหตุร่วม เช่น หกล้ม นั่งคุกเข่า หรือยืนนานเกินไป เดินทางไกล เป็นต้น

เมื่อเกิดปัญหาเรื่องปวดเข่า ควรจะไปพบแพทย์ เพื่อการวินิจฉัยโรคที่ถูกต้อง แพทย์อาจจะให้ยามารับประทานหรือฉีดยาเข้าข้อ การกดจุดจะช่วยบรรเทาอาการปวด และทำให้อาการต่างๆ หายเร็วขึ้นขณะที่รักษากับแพทย์ ในรายที่น้ำหนักมากเกินไป เมื่อลดน้ำหนักได้ อาการปวดเข่าจะหายไปได้
ออร์โธปิดิกส์ (ออร์โธปิดิกส์) - Orthopedics